Diari Oficial de la Generalitat Valenciana


Sumari del DOGV 7522, del 11-05-2015 (2015/4100)

Notificació de l'acord d'inici de l'expedient de revisió i del tràmit d'audiència en relació amb la classificació empresarial. Expedient número H-9034-4428-3.
--------------------------------------------------------------------------------------------------------------------------------------------------------------

### Dades del document

Número de DOGV
:   7522

Data del DOGV
:   11-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4100


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'acord d'inici de l'expedient de revisió i del tràmit d'audiència en relació amb la classificació empresarial. Expedient número A-7838-1941-3. [2015/4100]  
S'ha intentat la notificació expressa a la persona interessada, en els termes i procediments previstos en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i com que no s'ha pogut practicar, en virtut del que disposa l'article 59.5 de la Llei 30/1992, de 26 de novembre, adés esmentada, per mitjà del present anunci se li notifica l'inici de l'expedient de revisió de les classificacions pel manteniment de la solvència econòmica i del tràmit d'audiència, d'acord amb l'article 70.2 del text refós de la Llei 30/2007, de Contractes del Sector Públic.  
  
Interessat:  
«Expedient número: J-3833-4711-8.  
Empresa: Hobrescon, SL.  
NIF/CIF: G42213883.  
Domicili: c/ Baleares, s/n, Urbanització La Loma.  
Població i CP: Náquera 46845.  
Assumpte: inici de l'expedient de revisió de la classificació i del tràmit d'audiència  
  
L'empresa Hobrescon, SL, es troba classificada com a empresa contractista d'obres per Acord de la Comissió de Classificació i Registres, de data 17 de maig de 2013.  
L'article 70.2 del text refós de la Llei de Contractes del Sector Públic, disposa que, per a la conservació de la classificació, les empreses classificades hauran de justificar anualment el manteniment de la solvència econòmica i financera, i hauran d'aportar la corresponent documentació actualitzada en els termes establits reglamentàriament.  
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, en data 06.10.2014 es va formular requeriment a l'empresa a fi que, en el termini dels 10 dies hàbils següents a la seua recepció, presentara la declaració responsable justificativa del manteniment de la seua solvència econòmica i financera, acompanyada dels comptes anuals corresponents a l'últim exercici comptable i del justificant de la seua presentació en el registre mercantil o oficial que corresponga a l'empresa, amb l'advertència que, de no fer-ho així, s'iniciaria l'expedient de revisió de la classificació de l'empresa. Aquest requeriment va ser notificat a l'empresa en data 17.03.2015, segons consta acreditat en l'expedient.  
Presentada per l'empresa l'esmentada documentació en data 17.03.2015, i efectuada la seua comprovació, resulta que en l'últim exercici comptable el patrimoni net de l'empresa és de 1.475,23 euros i inferior al 50 % del capital social, per la qual cosa es posa de manifest una solvència econòmica i financera insuficient per a mantindre la classificació i procedix iniciar l'expedient de revisió de la classificació atorgada a l'empresa, d'acord amb el que preveu l'article 4 del Reial Decret 817/2009 abans citat, i en virtut d'això aquesta Secretaria ha adoptat el següent acord:  
Primer. Iniciar d'ofici l'expedient de revisió de les classificacions atorgades a l'empresa per acord de 17 de maig de 2013, de la Comissió de Classificació i Registres, de la Junta Superior de Contractació Administrativa de la Generalitat, pels motius expressats en este acord.  
  
Segon. Donar audiència a l'empresa i a qualssevol persones interessades en el procediment, per un termini de 15 dies hàbils, a comptar des de l'endemà de la notificació del present acord, a fi que hi puguen formular les al·legacions o presentar els documents que estimen pertinents per a la defensa dels seus drets».  
  
I perquè servisca de notificació a l'interessat s'expedix este edicte.  
  
  
València, 27 d'abril de 2015.- La subsecretària: Carmela Cots Soler.